recursal/SuperWikiNEXT-32B huggingface dataset:
| Slaget ved Edgecote Moor |
| --- |
| Konflikt: Rosekrigene |
| 

|  |  |
| --- | --- |
| Dato | 26. juli 1469 |
| Sted | Danes Moor, Northamptonshire52°6'52"N 1°14'50"V |
| Resultat | Avgjørende seier for lancastrianerne |

 |
| Stridende parter |
| Huset York | Huset Lancaster |
| Kommandanter og ledere |
| Edvard IV | Jarlen av Warwick |
| Styrker |
| Ukjent | Ukjent |
| Tap |
| Ukjent | Ukjent |

**Slaget ved Edgecote Moor** ble utkjempet i Northamptonshire, England den 26. juli 1469, under rosekrigene. Slagstedet heter nå Danes Moor og ligger ved et krysningssted over en bielv til Cherwell.

Bakgrunn
--------

Richard Neville, 16. jarl av Warwick hadde tidligere under rosekrigene vært en av yorkistenes mest fremtredende kommandanter. Men han ble svært bitter da dronning Elizabeh Woodvilles slektninger fortrengte ham fra kongens råd, og fordi kongen nektet å la sin bror George, hertug av Clarence gifte seg med datteren Anne Neville. Han allierte seg med Margaret av Anjou for å sette Henrik VI tilbake på tronen, og giftet bort Anne med Henriks arving Edward av Westminster. 

På grunn av mindre opprør i nord marsjerte kongen sakte, men sikkert nordover. Warwicks agenter begynte, så snart kongen var ute av hovedstaden, å spre rykter om at han var født utenfor ekteskap og at Clarence var Yorks sanne arving. 

I nord startet en av Warwicks menn, William Conyers, et opprør under dekknavnet Robing av Redesdale. Edvard mente at det ville være lett å slå det ned, og kalte bare inn en liten styrke. Han forsto raskt at opprørerne var tallmessig overlegne, og han begynte å trekke seg tilbake mot Nottingham for å samle en større styrke. Men kongen manglet den popularitet han tidligere hadde hatt, og slet med å rekruttere soldater. Edvard bestemte seg for å vente i Nottingham til jarlene Pembroke og Devon kom med forsterkninger. 

12. juli erklærte Warwick og Clarence åpent at de støttet opprørerne. Den 18. juli marsjerte Warwick fra London med en stor styrke for å forsterke dem. Opprørerne gikk raskt sørover for å møte ham. De omgikk kongens styrke, men gikk nesten rett inn i Pembrokes og Devons styrker ved Edgecote Moor. De to hærene ble klar over hverandre den 25. juli.

Slaget
------

Slaget begynte tidlig på morgenen den 26. juli. Først var det en nokså ensidig affære, ettersom Devons walisiske bueskyttere var flere kilometer unna. Opprørerne angrep over elven og tvang Pembroke til å trekke seg tilbake. Han ble angrepet også i den nye posisjonen, men forsvarte seg godt mens han ventet på Devons styrke. Omkring kl. 13 fikk Pembroke vite at Devon var i rask anmarsj, men samtidig ankom Warwicks fortropper, og opprørernes moral fikk et kraftig løft. Da Pembrokes menn så Warwicks merke på slagmarken antok de at hele hans veltrente styrke hadde ankommet, og den kongelige hæren brøt sammen og flyktet fra slagmarken før Devons forsterkninger nådde frem.

|  |  |
| --- | --- |
| Oppslagsverk/autoritetsdata | Encyclopædia Britannica **·** LCCN
 |
| Slaget ved Farsalos |
| --- |
| Konflikt: Cæsars borgerkrig |
| Bildet som viser slagplanen |
| 

|  |  |
| --- | --- |
| Dato | 9. august, 48 f.Kr. |
| Sted | Farsalos (Hellas)39°18'N 22°23'Ø |
| Resultat | Seier til Julius Cæsar |

 |
| Stridende parter |
| Optimatene | Popularene |
| Kommandanter og ledere |
| Pompeius | Julius Cæsar |
| Styrker |
| 50 000 legionærer, 4200 hjelpetropper, og 4-7000 kavaleri | ca. 23 000 legionærer, 5-10 000 hjelpetropper, og 1400 alliert kavaleri |
| Tap |
| 6-10 000 | 1200 |

| Cæsars borgerkrig |
| --- |
| Dyrrhacium - Farsalos - Ruspina - Thapsus - Munda |

**Slaget ved Farsalos** var et avgjørende slag i Cæsars borgerkrig. Den 9. august 48 f.Kr. ved Farsalos i sentrale Hellas sto Julius Cæsar og hans allierte opp mot hæren til den romerske republikk under ledelse av Gnaeus Pompeius Magnus. Pompeius hadde støtte fra et flertall av senatorene, hvor mange var optimater (aristokrater), og hans hær var betydelig større enn antallet veteraner i Cæsars legioner.

De to hærene hadde konfrontert hverandre i flere måneder preget av usikkerhet. Cæsar var i en langt vanskeligere posisjon enn Pompeius. Den førstnevnte var isolert i et fiendtlig land med kun 22 000 menn, og med mangel på forsyninger, mens på den motsatte siden av elven sto han overfor Pompeius med kanskje rundt tre ganger så mange menn. Pompeius ønsket å utsette kamphandlinger i håp om at fienden ville overgi på grunn av sult og utmattelse. Presset av senatorene som var til stede, og av sin egne offiserer gikk han motvillig i kamp og gikk på et overveldende nederlag. Til sist måtte han flykte fra stedet og sine menn, forkledd som en vanlig borger.

Som et resultat av seieren i dette slaget, fikk Cæsar kontroll over den romerske republikk.

|  |  |
| --- | --- |
| Oppslagsverk/autoritetsdata | Encyclopædia Britannica **·** Encyclopædia Universalis **·** LCCN **·** BNF **·** BNF (data) **·** NKC **·** BNE
 |
**Kalev** er et estisk selskap som produserer sukkertøy og ulike næringsmidler. Kalev ble startet av en baker i Tallinn i 1806. Produksjonen omfatter bl.a marsipan og sjokolade siden midten av 1800-tallet. Det er et av Estlands eldste selskaper med røtter tilbake til Tsar-Russland.

Under selvstendighetsperioden 1921-1940 eksporterte de estiske sukkertøysprodusentene til både USA, Europa og Kina. I årene 1940–48 ble sjokolade- og sukkertøyindustrien i Tallinn omstrukturert og etterhvert nasjonalisert. Flere fabrikker, deriblant «Kawe», «Ginovker», «Brandmann» og «Klausson» ble slått sammen under navnet *Kalev* i 1948. Selskapet var den ledende sukkertøysprodusenten i Sovjetunionen. Selskapet ble privatisering i 1995 og børsnotert i Tallinn i 1996.

Produksjonen skjer siden 2003 i Põrguvälja i Rae kommune, i hovedstadsfylket Harjumaa. Før dette skjedde all produksjon i Tallinn.

I 2006–07 hadde selskapet en årsomsetning på 925,7 mill kroon, eller 59,2 mill euro. Selskapet har omtrent 800 ansatte. På 2000-tallet har Kalev kjøpt opp andre virksomheter, og utviklet seg til et holdingselskap for matvareindustri og eiendomsutvikling.

Referanser
----------

1. ↑  [ Kalev Grupp] – Årsrapport for 2006/2007.

Eksterne lenker
---------------

* Offisielt nettsted Rediger på Wikidata

* (en) Kalev – kategori av bilder, video eller lyd på Commons Rediger på Wikidata
* Kommersant – Vladimir Gand, 2003: «Estonia, Sprats in Liqueur».

Portal: Estland
Forskjellige typer borekroner
En **borekrone** er et verktøy som brukes til fjellboring eller boring etter petroleum. Den er plassert på enden av borestrengen og har som hovedoppgave å grave seg gjennom fjellbunnen. Tennene på borekronen roterer rundt ved høy hastighet og knuser eller sliper seg gjennom fjellgrunn hvor materialet som blir avviklet blir transportert opp gjennom borehullet i form av boreslam.

Kategorier
----------

Man kan dele borekroner i to kategorier: rullekjegle og glidemunnstykke eller dragemunnstykke. Rullekjegle er en type borekrone som vanligvis består av tre kjegleformede rullende elementer som roterer rundt sin egen akse, disse brukes i harde formasjoner. Glidemunnstykke har «faste» tenner langs på utsiden hvor hele hodet roterer. Denne typen borekrone er mest brukt for mykere formasjoner som leire, sand og myk sandstein.


|  |  |  |
| --- | --- | --- |
| Typisk rullekjegle (roller cone bit på engelsk) |  | Typisk rullekjegle (roller cone bit på engelsk) |
| Typisk rullekjegle (roller cone bit på engelsk) |  | Glidemunnstykke for brønn |

Referanser
----------

1. ↑  «borekrone». *Store norske leksikon* **(norsk)**. 12. januar 2023. Besøkt 30. juni 2023.
2. ↑  «How Does a Drill Bit Work?». *www.rigzone.com* **(engelsk)**. Besøkt 30. juni 2023.

|  |  |
| --- | --- |
| Oppslagsverk/autoritetsdata | Store norske leksikon
 |
Valgplakat for det tyske sosialdemokratiske parti (SPD) i 2005: Ordene: «Wir stehen für soziale Gerechtigkeit. Aber wofür stehen die anderen?» er endret til: «… sozialen Abbau. Aber dafür stehen die anderen auch!» Det vil si at originaltekstens «Vi står for sosial rettferdighet.» er gjort om til «… sosial degradering.» Vedrørede spørsmålet «Men hva står de andre for?» er det blitt slått fast at «Men det står de andre også for.»
**Adbusting** er et engelsk lånord sammensatt av forstavelsen *ad-* («annonsering») og adverbet *busting*, («ta bort» eller «viske vekk»). Begrepet refererer til det å endre oppslag og eksisterende reklameplakater ved å fjerne eller legge til bokstaver.

Utsagnet «AP bygger landet» blir eksempelvis ved å endre b til sk noe ganske annet: «AP skygger landet».

Noen ganger vil virksomheten snarere omtales som hærverk enn som kunst, men det kan også gi vittige kommentarer om det gjøres med kløkt. Med mindre det dreier seg om personfokuserte valgkampplakater, hvor budskapet nettopp er partiets kandidat, er ikke målet nødvendigvis å henge ut noen, bare å endre påstander og velkjente slagord for å skape reaksjon, irritasjon eller refleksjon.

Se også
-------

* Subvertising
**Adda Ravnkilde** (**Adele Marie Ravnkilde**) (født 30. juli 1862 i Sakskøbing, død 30. november 1883 på Frederiksberg) var en dansk forfatter. 

Ravnkilde arbeidet en kort periode som guvernante og reiste deretter til København høsten 1883. Da hun kom til hovedstaden, hadde hun med seg tre manuskripter. Hun oppsøkte Georg Brandes for å få råd om forfatterkarrien og han anbefalte henne å studere og å følge hans forelesninger på universitetet.

30. november samme år begikk Ravnkilde selvmord. På initiativ av Brandes ga Gyldendal Forlag ut romanen *Judith Fürste* året etter. Boken hadde et forord av Brandes med en seriøs kritikk. Han beskrev også at Ravnkilde hadde oppsøkt ham og at hun hadde vært tilstede på forelesningen hans samme dag hun døde. Manuskriptet var beskåret og bearbeidet av Martinus Galschiøt.

*To fortællinger* som inneholdt «En Pyrrhusseir» og «Tantaluskvaler» var bearbeidet og sterkt forkortet av Amalie og Erik Skram og ble utgitt senere i 1884.

Referanser
----------

1. 1 2 3 4   Dansk Kvindebiografisk Leksikon, Dansk kvinnebiografisk leksikon-ID Adda\_Ravnkilde[Hentet fra Wikidata]
2. 1 2  
Mortensen, Birgit. «Adda Ravnkilde (1862 - 1883)» **(dansk)**. Dansk Kvindebiografisk Leksikon. Besøkt 3. mai 2020.
3. 1 2 3  Hjordt-Vetlesen, Inger-Lise. «Adda Ravnkilde» **(dansk)**. Arkiv for Dansk Litteratur. Arkivert fra originalen 14. juli 2020. Besøkt 3. mai 2020.

Eksterne lenker
---------------

* (da) Adda Ravnkilde på bibliografi.dk

|  |  |
| --- | --- |
| Oppslagsverk/autoritetsdata | Store Danske Encyklopædi **·** Dansk biografisk leksikon **·** Dansk kvindebiografisk leksikon **·** BIBSYS **·** VIAF **·** GND **·** LCCN **·** ISNI **·** BNE
 |

Portaler: Danmark | Litteratur
Et nyere bilde av «Discoverys» gamle ankersted i Winter Quarters Bay, McMurdo-sundet, ved Hut Point i høyre bakgrunn.
**Winter Quarters Bay** er en liten vik i McMurdo-sundet i Antarktis, lokalisert ca 3 500 km (2 200 miles) sør for New Zealand ved 77°50'S. Havnen er den sørligste i Sørishavet, og har en isbrygge for lastoperasjoner om sommeren. Bukta er ca 250 m bred og lang, med en maksimal dybde på 33 m. Navnet Winter Quarters Bay refererer til Robert Falcon Scotts Discovery-ekspedisjon (1901–1904) som overvintret på stedet i to sesonger.

En liten halvøy på den sørlige spissen av Rossøya former den naturlige havnen ved Winters Quarters Bay, og sørger for ly for skipene. Havnen har betjent de få skipene som har vært i stand til å bryte den 8–12 fot tykke pakkisen i McMurdo-sundet helt siden Discovery-ekspedisjonen i 1901–1904.

I dag kommer to skip, hjulpet av isbrytere, Winter Quarters Bay årlig med drivstoff og forsyninger til den tilgrensende amerikanske McMurdo Station. Forsyningene dekker også Scott Base og andre feltstasjoner rundt om på Antarktika. Mer enn 50 års aktivitet ved McMurdo Station har forurenset bukta sterkt. Smeltende antarktisk is har avdekket tiår med søppel begravd under jordens reneste kontinent. Tiår med pumping av tusenvis av liter med ren kloakk, generert av innbyggere i McMurdo, tok slutt i 2003 da et permanent rensesystem ble satt i drift.

Referanser
----------

1. ↑  U.S. Polar Programs, National Science Foundation FY2000.
2. ↑  "Scott's Discovery Hut, Hut Point," New Zealand Antarctic Heritage Trust Arkivert 12. mai 2007 hos Wayback Machine.
3. 1 2 3  "Thaw puts husky hazards in the path of Scott's successors: *The Guardian*. 17. november 2001

Portal: Antarktis

|  |  |
| --- | --- |
| Oppslagsverk/autoritetsdata | GeoNames **·** GNIS **·** SCAR

 |
**Iris M. Zavala** (født 27. desember 1936 i Ponce i Puerto Rico, død 10. april 2020 i Madrid) var en puertorikansk forfatter, akademiker og dikter som senere bodde i Barcelona i Spania. I løpet av en over femti år lang karriere skrev hun hundrevis av artikler, dissertasjoner og presentasjoner.

Liv og virke
------------

### Bakgrunn

Zavala kom fra Ponce i Puerto Rico. Hun fikk sin høyere utdannelse ved Universidad de Puerto Rico med en bachelor i litteratur, og ved Universidad de Salamanca med et lisensiat, og deretter doktorgraden i filosofi og litteratur (ph.d.). Hun ble influert av den spanske Fernando Lázaro Carreter.

### Karriere

Zavala underviste i Puerto Rico, Mexico, USA, Nederland, Italia, Tyskland og Spania.[] I Spania var hun UNESCO*-fellow* ved universitetet Pompeu Fabra i Barcelona, og Ramón Llul-*fellow* ved Universitetet på Mallorca. Zavala underviste ved mange universiteter i USA, blant annet ved University of Minnesota.

Hun var også litteraturkritiker og essayist. I 1980 skrev hun sitt hovedverk, *Kiliagonía*, en roman med handlingen lagt i byen Ponce i Puerto Rico. Hennes neste roman var *Nocturna, mas no funesta* (1987), publisert av Montesinos (Barcelona i Spania). Den ble adaptert for teateret av Group Alcores (Madrid). Blant hennes øvrige verker er *El libro de Apolonia o de las Islas* og *El sueño del amor*.

Hun døde av COVID-19 i Madrid i en alder av 83 år.

Referanser
----------

1. 1 2   www.elnuevodia.com[Hentet fra Wikidata]
2. ↑   Guggenheim Fellows database, Guggenheim fellows ID iris-milagros-zavala[Hentet fra Wikidata]
3. 1 2 3 4 5  Hernández, Domingo Luis. "En el Mundo de Iris: Entrevista a Iris Zavala." *Barcelona Review* 41 (mars–april). Besøkt 18. juni 2012.
4. ↑  *Datos del Autor: Iris M. Zavala.* Arkivert 27. juli 2013 hos Wayback Machine. Arkivert 2013-07-27 hos Wayback Machine Artecomunicarte A.C. 2008. Besøkt 18. juni 2012.
5. ↑  *The Institutionalization of Spain.* University of Minnesota. Hispanic Issues. Book Series Details. Besøkt 18. juni 2012.
6. ↑  Muere la escritora puertorriqueña Iris Zavala por coronavirus en España

|  |  |
| --- | --- |
| Oppslagsverk/autoritetsdata | Prabook **·** BIBSYS **·** VIAF **·** GND **·** LCCN **·** ISNI **·** BNF **·** BNF **·** BNF (data) **·** BNF (data) **·** SUDOC **·** NKC **·** ICCU **·** BNE **·** CiNii
 |
**Iris Nazmy** (født i Kairo, død 4. mars 2018) var en egyptisk forfatterinne, journalist og filmkritiker. Hun var ordførende for filmfestivalen i Alexandria.

Biografi
--------

Nazmy tok eksamen på det humanistiske fakultet ved universitetet i Kairo. Da hun var student, handlet hennes første dialog, som var med den daæarende dekanus ved fakultetet, om den opplevde nedvurdering av kvinner som sitter i kafeteriaer eller kaféer. Denne dialog ble publisert i avisen *Al Qahira*.

I begynnelsen av sin karriere arbeidet hun hos *Sabah al-Khayr* og avisen *Rose al-Yusuf*. Hun har også arbeidet ved *Dar Akhbar El Yom* på nyhetsavdelingen for ulykkesreportasjen.

Nazmy medvirket ved flere festivaler, blant annet ved etableringen av *Cairo International Film Festival*, *Alexandria International Film Festival*, og *Aswan* afrikanske staters filmfestival. Hun ble også den første egyptiske kvinne til å lede en filmfestival.

Nazmy mottok en pris ved den fjerde nasjonale egyptiske filmfestival. En bok om hennes liv, *Iris Nazmi: brave heart*, av Mona Thabet er blitt publisert av Kulturfondet i Egypt.
Denne artikkelen omhandler det originale selskapet før splittelsen i 2011.  For dagens selskaper med dette navnet og annen bruk, se Motorola (andre betydninger).
**Motorola Inc.** var et amerikansk multinasjonalt firma innen kommunikasjonsløsninger beliggende i Schaumburg i Illinois, en forstad til Chicago. I 2011 ble Motorola nedlagt, og delt i to separate selskaper; Motorola Mobility (MMI) og Motorola Solutions (MSI). Hovedproduktene var mobiltelefoner og personlig radioutstyr, utstyr for video- og TV-visning, set-top-bokser til satellitt- og kabelfjernsyn, m.m. I Norge har Motorola blant annet hovedansvaret for drift av Nødnett  - det digitale radiosambandet for nød- og beredskapsetatene .

Historie
--------

Motorola Danmark i Glostrup.
Motorola ble stiftet i 1928 under navnet *Galvin Manufacturing Corporation*. Navnet Motorola ble tatt i bruk i 1947, men hadde vært brukt som varemerke siden 1930-årene. Stifterne Paul og Joe Galvin fant på navnet Motorola da firmaet begynte å lage bilradioer. Mange av Motorolas produkter har vært radio-relaterte, som verdens første privatradio, militær elektronikk, infrastruktur for mobilbransjen og mobiltelefoner. Firmaet har også vært sterkt på halvledere, inkludert integrerte kretser brukt i datamaskiner. Motorola har vært hovedleverandør av mikroprosessorer til Commodore Amiga, Apple Macintosh og Power Macintosh personlige datamaskiner, men avdelingen som drev med dette ble i 2003/04 skilt ut til et eget selskap kalt Freescale.

### Oppsplitting og nedleggelse

4. januar 2011 ble Motorola splittet i to separate selskaper: Motorola Mobility overtok selskapets privatmarket-produkter som mobiltelefoner, internett-modemer, og tv-dekodere, mens Motorola Solutions overtok selskapets produkter rettet mot bedriftsmarket. Etter dette fantes ikke Motorola som selskap lenger, eneste som var likt som før splittelsen var at aksjonærene var de samme. I august 2011, bare et halvt år etter oppsplittingen offentliggjorde Google at de ville kjøpe Motorola Mobility for 12,5 mrd. US Dollar. Intensjonen for oppkjøpet var at de ønsket kontroll på Motorola Mobilitys patent-portefølje, slik at de bedre kunne beskytte selskaper som benytter Android operativsystemet mot søksmål. Avtalen ble gjennomført i mai 2012, etter at man i salgsprosessen allerede hadde solgt delene som produserte kabel-modem og TV-dekodere til Arris Group.

Motorola Solutions ble på sin side også solgt bit for bit. I april 2011 kjøpte Nokia Siemens Networks nettverkdelen, mens i oktober 2014 ble «enterprise mobility solutions» delen solgt til Zebra Technologies.

Referanser
----------

1. ↑  .
2. ↑  .
3. ↑  «Digi.no: Motorola har delt seg i to». Arkivert fra originalen 5. januar 2011. Besøkt 6. januar 2011.
4. ↑  Dinkom.no: Drift av Nødnett Arkivert 2015-09-23, hos Wayback Machine.

|  |  |
| --- | --- |
| Oppslagsverk/autoritetsdata | Store norske leksikon **·** Store Danske Encyklopædi **·** Encyclopædia Britannica **·** VIAF **·** LCCN **·** ISNI **·** SUDOC
 |
**Nasdaq Commodities** er en råvarebørs som opererer fra Oslo. Den er registrert i Brønnøysundregistrene som **Nasdaq Oslo ASA**, inntil 1. november 2010 **Nord Pool ASA** og fra 2010 til 2015 **Nasdaq OMX Oslo ASA**. Den er en global handelsplass med norsk børskonsesjon og tilbyr produkter innenfor europeisk kraft, gass, el-sertifikater, karbon, fornybar energi og sjømat.

Historie
--------

Nord Pool ASA var verdens første flernasjonale finansielle marked for elektrisk kraft. Selskapet ble opprettet i 1993 under navnet Statnett Marked AS. Statnett og Svenska Kraftnät eide senere 50 prosent hver av Nord Pool. Statnett solgte seg ned til 30% eierandel fra 1. juli 2002.

Nasdaq Oslo ASA har konsesjon som børs og opererer under tilsyn fra Finanstilsynet.

I oktober 2010 overtok det globale børs og fin-tech selskapet Nasdaq OMX Nord Pool ASA etter at deler av selskapet ble solgt til Nasdaq OMX i 2008.

Referanser
----------

1. 1 2
2. ↑  «History». Arkivert fra originalen 15. april 2017. Besøkt 19. april 2017.
3. ↑  *Aftenposten*, 17. oktober 2003, side 15
4. ↑  «Arkivert kopi». Arkivert fra originalen 20. april 2017. Besøkt 19. april 2017.
5. ↑  «NASDAQ OMX ACQUIRES NORD POOL ASA». Arkivert fra originalen 20. april 2017. Besøkt 19. april 2017.

Eksterne lenker
---------------

* Offisielt nettsted Rediger på Wikidata
* *Artikkelen har ingen egenskaper for sosiale medier i Wikidata*
LaFrance-påbygg på et Eagle chassis, tilhørende brannvesenet i Gainesville, Florida.
**American LaFrance** (ALF) er en amerikansk produsent av utrykningskjøretøyer, basert i Ladson, Sør-Carolina. Selskapet fokuserer primært på brann- og redningskjøretøy.

American LaFrance Fire Engine Company er en av de eldste og mest kjente produsentene av brann- og redningskjøretøy. Selskapet har røtter tilbake til 1832, da selskapene som senere ble til American LaFrance produserte hånddrevne og dampdrevne pumper til bekjempelse av brann. I 1873 stiftet Truckson LaFrance og hans partnere LaFrance Manufacturing Company, som produserte og solgte hånddrevne pumper. Selskapet The International Fire Engine Company, som var forgjengeren til American LaFrance, bygget også noen dampdrevne pumper mellom 1903 og 1907. Blant apparatene International produserte var hestetrukne brannkjøretøyer, slangevogner, stiger, vanntårn med mer. Selskapet American LaFrance Fire Engine Company ble offisielt stiftet i 1903, med kontorer i Elmira, New York. ALF leverte sin første motoriserte brannbil i 1907, og i årenes løp bygget American LaFrance tusenvis av brannkjøretøy av alle slag, inkludert stigebiler, dykkerbiler og brannbiler for flyplasser. American LaFrance-kjøretøyer er lett gjenkjennelige. 

I 1995 ble selskapet kjøpt av Freightliner LLC, som er et underselskap av DaimlerChrysler. Freightliner fortsatte å bruke American LaFrances navn og betegnelser, men mange av produktene er bygget på chassis fra Freightliner LLC M2 eller Sterling Acterra-lastebilene. ALF har produksjonslokaler i Ephrata (Pennsylvania), Sanford (Florida) og Hamburg (New York). Per 2005 er American LaFrance USAs femte største produsent av utrykningskjøretøyer.

I desember 2005 ble det kjent at Freightliner hadde solgt eierskapet av American LaFrance til det New York-baserte investeringsfirmaet Patriarch Partners, LLC. Hovedkvarteret og fabrikken i Ladson, Sør-Carolina er ikke inkludert i salget, men Patriarch Partners får bruke fabrikken frem til begynnelsen av 2007, når Daimler-Chrysler tar over for å produsere Dodge Sprinter (Mercedes Sprinter i Europa). Under nytt eierskap vil ALF flyttes til Charleston, Sør-Carolina, sommeren 2007.

Produkter
---------

### Chassis

* Eagle
* Eagle Mid-Engine
* Eagle SE
* Metropolitan
* Commercial
* Condor

#### Utrykningsapparater

* Slangebiler
* Stigebiler
* Tankbiler
* Redningsbiler
* Ambulanser
* Terreng
* Liberty

#### Servicekjøretøyer

* Søppelbiler
* Bygningskjøretøyer
* Flyplass
* Generelt

Eksterne lenker
---------------

* American LaFrance LLC nettsider
* American LaFrance nettsider
* "Liberty by American LaFrance" nettside
* "Condor by American LaFrance" nettside
**Jakob Madssøn** (død ca. 1568 i Valdres) var en dansk-norsk pedagog og geistlig.

Jakob Madssøn var først rektor i Køge på Sjælland, men ble sendt til Bergen omkring 1546, etter at Geble Pederssøn hadde skrevet til biskop Peder Palladius og bedt om å få en dyktig pedagog. Geble Pederssøn hadde nemlig stiftet en latinskole i Bergen. Jakob Madssøn var en tid rektor i Bergen, før han ble utnevnt til sogneprest i Innvik i Nordfjord. Herfra vendte han siden tilbake til Danmark, men omkring 1555 kalte biskop Jon Guttormssøn i Stavanger ham tilbake til Norge for at han skulle bli rektor ved skolen i Stavanger. Omkring 1562 ble han utnevnt til sogneprest i Stavanger domkirke, og i 1565 til medhjelper hos den nye biskopen, den over 80 år gamle Jens Gregerssøn Riber. Biskopen var nemlig for gammel til å skjøtte embetet sitt skikkelig, og lensherre Erik Rosenkrantz på Bergenhus utnevnte derfor Jakob Madssøn til medhjelper og visitator i Stavanger stift. Han døde av pest omkring 1568 under en visitasreise i Valdres.

Referanser
----------

1. ↑  Bang (1895), s. 36–37.
2. ↑  Bang (1895), s. 206.
3. ↑  Bang (1895), s. 212.

Kilder
------

* Bang, A. Chr.: *Den norske kirkes historie i reformations-aarhundredet*. Kristiania: Hjalmar Biglers forlag, 1895.
**Port-au-Prince-jordskjelvet 1770** fant sted kl 19.15 den 3. juni 1770 nær Port-au-Prince i Saint-Domingue, den franske kolonien som nå er landet Haiti. Det anslås å ha hatt en styrke på 7,5 Mw. Det innebærer at det var meget sterkere enn jordskjelvet i 2010 ( 7,0 Mw).

Jordskjelvet var kraftig nok til å ødelegge Port-au-Prince, og det raserte alle bygninger mellom Miragoânesjøen og Petit-Goâve, vest for Port-au-Prince. På Cul-de-Sac-sletten, en forsenkning som strekker seg fra under Port-au-Prince og østover inn i Den dominikanske republikk, inntraff det voldsomme kvikkleireras. Grunnen under Port-au-Prince ble flytende (likvifisert), og dermed brøt alle bygningene der sammen, også dem som hadde overlevd jordskjelvet i 1751. Én landsby, Croix des Bouquets, sank ned under havoverflaten. Sterke skjelvinger ble følt så langt unna som i Cap-Haïtien, om lag 160 km fra det antatte episenteret ved Léogâne. Noen skorsteiner på Jamaica raste sammen. Jordskjelvet genererte en tsunami skyllet i land langs Gonâvebukta, og noen steder trengte den kanskje 7,2 km inn i landet i Cul-de-Sac-forsenkningen (skjønt det kan ha vært i sammenheng med leirraset der).

Det er blitt anslått at 200 mennesker omkom i sammenraste bygninger i Port-au-Prince, hvorav 79 av de 80 som var inne i Port-au-Princes hospital. Tapstallene kunne lett ha vært høyere, men forut for selve hovedskjelvet kom det en kraftig brumlelyd som gav folk tid til å rømme ut av sine hus. Hovedskjelvet var todelt og varte i fire minutter. Femti mennesker døde i Léogâne.

Etter jordskjelvet døde mange flere. Tusenvis av slaver rømte under kaoset, noe som utløste økonomisk sammenbrudd. Kanskje 15.000 slaver døde under den hungersnøden dette førte til. I tillegg døde 15.000 mennesker av det som antas å ha vært miltbrann utløst av dårlig kjøtt kjøpt fra spanske handelsmenn.

Referanser
----------

1. 1 2 3 4 5  Scherer, J. (1912). «Great earthquakes in the island of Haiti». *Bulletin of the Seismological Society of America*. 2: 174–179.
2. 1 2  Boswell, James (1770). «France». *The Scots Magazine*. 32 (August): 447–448.
3. 1 2  O'Loughlin, Karen Fay (2003). *Caribbean Tsunamis: A 500-Year History from 1498–1998*. Springer. s. 85-86280. ISBN 978-1402017179.  Bruk av `|besøksdato=` krever at `|url=` også er angitt. (hjelp)
4. ↑  Sublette, Ned (2007). *Cuba and Its Music: From the First Drums to the Mambo, Volume 1*. Chicago Review Press. s. 108668. ISBN 978-1556526329.  Bruk av `|besøksdato=` krever at `|url=` også er angitt. (hjelp)
En tunnel-thruster er synlig på et lettlastet skip.
To Siemens «Schottel» asimut-thrustere. Propellene på de dreibare soklene brukes både til fremdrift og manøvrering.
**Sidepropell** eller **tunnell-thruster** er en del av et fremdrifts- og styresystem for skip. Sidepropellen er en spesiell type propell som kan være innfelt i baugen eller akterenden på skroget (tunnel-thruster). Andre varianter av manøvrerings-thrustere er festet på en dreibar sokkel under skroget (azimut-thruster, azipod) eller en nedsenkbar propell ( kompassthruster, VROS eller nedsenkbar asimut) som brukes kun ved manøvrering. Manøvrerings-thrustere er viktige blant annet for at store skip skal kunne navigere i vanskelige farvann, legge til kai uten bruk av slepebåter, eller holde en fast posisjon til havs med dynamisk posisjonering.

Referanser
----------

1. ↑  Kjerstad, Norvald (2013). *Fremføring av skip med navigasjonskontroll*. Trondheim: Akademika forl. s. 26-29. ISBN 9788232102969.

Eksterne lenker
---------------

* (en) Bow thrusters – kategori av bilder, video eller lyd på Commons

|  |  |
| --- | --- |
| Oppslagsverk/autoritetsdata | Store Danske Encyklopædi **·** Encyclopædia Britannica
 |
**«Porsgrunnssangen»** er en lokalpatriotisk sang om Porsgrunn; teksten ble skrevet av Hans Reynolds (d. 1933) og melodien av H. Christiansen.

Sangtekst
---------

*Spredt og i klynger der elven seg slynger*
*ligger du Porsblomstens by.*
*Dampfløyter hviner og sagblader synger*
*muntert ved kveld og ved gry.*
– Omkved:
*For ditt vell vårt hjerte banker,*
*og fra fremmed havn*
*hjem til deg går våre tanker,*
*kjært er Porsgrunns navn.*
*Klang ifra ambolt og svingende hammer,*
*kullrøyk fra piper mot sky,*
*elven med tauing av flåter og prammer, -*
*- baugen er vendt mot det ny.*
– Omkved:...
*Vendte vi hjemad der ute fra verden,*
*Telemarks fjelde de blå*
*vinket imot oss: velkommen fra ferden,*
*- byen ved elven vi så.*
– Omkved:...
*Skuter på havnen - ved verft og ved brygge,*
*heising og hiving og hal ...*
*Skip're i gatene, værbitte, trygge,*
*oppsielt en slump kapital.*
– Omkved:...
*Stille i troskap har slektledd deg bygget,*
*fremmet ditt tarv og ditt krav,*
*blåkledde sønner din velstand har trygget,*
*- båret den hjem over hav.*
– Omkved:...
*Fremtid du har, hvis deg skjebnen forunner*
*sønner som vil og som kan*
*øke din arv, og som ei ligger under,*
*verne sin by og sitt land.*
– Omkved:...

Eksterne lenker
---------------

* Porsgrunnssangens tekst i Wikisource
* Porsgrunns Sangforening synger Porsgrunnssangen

  

Portal: Litteratur
Hurtigruten MS «Nordlys» er utstyrt med sideport for lasting og lossing av personbiler. Her ses sideporten og rampen som kommer ut fra den. Fremst ses landgang for passasjerer. Foto: Aldebaran MS «Kristian With» er utstyrt med sideport for lossing og lasting av paller. Sideporten er den store firkanten som ses fremst på skipet. Skipet har også to kraner som benyttes for større last på utvendig dekk. Foto: Cavernia 
En **sideport** er en lasteluke vanligvis montert på siden av et skip som blir brukt til å laste og losse paller eller andre typer stykkgods som kjøretøy og sekker. Ved lasting av større objekter, som konteinere, benyttes gjerne en heisekran.

Lasting
-------

Lasting av paller gjennom sideporten foregår ved at en gaffeltruck eller lignende plasserer pallen på en palleheis. Plattformen heises så opp eller ned etter behov, slik at pallen kan tas inn på dekket pallen skal lastes på.

Ved lasting av kjøretøy benyttes gjerne en rampe sammen med sideporten. Hurtigruteskipet MS «Nordlys» er utstyrt med sideport for lasting av biler. På skipet fungerer det slik at man kjører bilen sin inn sideporten, deretter heises lemmen ned slik at bilen kommer på plan med bildekket.

Lover og regler
---------------

Ifølge forskriften om bygging av skip skal roro-passasjerskip (rull på - rull av) ha indikatorer på broen som viser om sideporter på og under fribordsdekk er forsvarlig lukket og sikret.

Se også
-------

* Landgang

Referanser
----------

1. ↑  Osnes, Andreas (24. januar 2023). «sideport». *Store norske leksikon* **(norsk)**. Besøkt 18. februar 2023.
2. ↑  «Forskrift om bygging av skip - Kapittel 3. Stabilitet - Lovdata». *lovdata.no*. Besøkt 2. mai 2021.

Eksterne lenker
---------------

* (en) Side gates on ships – kategori av bilder, video eller lyd på Commons Rediger på Wikidata
* (no) Sideport i Store norske leksikon

|  |  |
| --- | --- |
| Oppslagsverk/autoritetsdata | Store norske leksikon
 |

Portal: Sjøfart
**Porsgrunn Ungdomskorps** var et korps fra Porsgrunn i Telemark som ble stiftet 17. oktober 1930.

Korpset ble 14. januar 1954 slått sammen med Porsgrunn Ungdomskorps til Porsgrunn Janitsjarorkester.

Historie
--------

Porsgrunn Ungdomskorps ble stiftet på generalforsamling i forsamlingshuset Heimen i Porsgrunn. Korpset hadde ikke instrumenter, men lærer Martin Lunde fikk tillatelse av Stathelle formannskap til å låne noen instrumenter fra et nedlagt korps fra Stathelle. Dette viste seg at instrumenter av elendig forfatning.

Korpsets medlemmer kom i hovedsak fra Folkeskolens Guttekorps. På grunn av lav medlemsmasse mot slutten av 1930-tallet ble det inngått et utstrakt samarbeid med Borgestad Musikkorps.

Andre verdenskrig satte etter hvert en stopper for driften av Porsgrunn Ungdomskorps. Korpset var ikke i virksomhet fra 12. februar 1943 til 8. mai 1945.

Dirigenter
----------

Dirigenter i Porsgrunn Ungdomskorps

* Martin Lunde, 1930 – 1931
* Halvard Halvorsen, 1931 – 1933
* Finn Skotner, 1934 – 1950
* Thor E. Hansen, 1950 – 1952
* Ragnar Hartvigsen, 1952 – 1953
* Thor E. Hansen, 1953 – 1954

Eksterne lenker
---------------

* Porsgrunn Janisjarorkester
* Porsgrunn kommune
* Norges Musikkorps Forbund
Golden Boy av Pye Hjørnet
The **Golden Boy av Pye Corner** er et lite monument på hjørnet av Giltspur Street og Cock Lane i Smithfield, i sentrum av London. Det markerer stedet der den Store Brannen i London i 1666 ble stoppet. Statuen er laget av tre og er dekket med gull. Bygningen hvor den er plassert er en fredet bygning.

  

Under står følgende inskripsjone:

This Boy is in Memmory put up for the late Fire of LONDON in Occasion'd by the Sin og Gluttony. Den viktigste inskripsjone står om lag 3 meter under gutten, som er skrevet som følger:

> The boy at Pye Corner was  
> 
> erected to commemorate  
> 
> the staying of the great  
> 
> fire which beginning at  
> 
> Pudding Lane was ascribed  
> 
> to the Sin of Gluttony  
> 
> when not attributed to  
> 
> the papists as on the  
> 
> Monument and the Boy was  
> 
> made prodigiously fat to  
> 
> enforce the moral he was  
> 
> originally built into the  
> 
> front of a public-house  
> 
> Called The Fortune of War  
> 
> Which used to occupy  
> 
> This site and was pulled  
> 
> Down in 1910  
> 
>   
> 
> 'The Fortune of War' was  
> 
> The chief house of call  
> 
> North of the River for  
> 
> Resurrectionists in body  
> 
> snatching days years ago  
> 
> The landlord used to show  
> 
> The room where on benches  
> 
> Round the walls the bodies  
> 
> Were placed labelled  
> 
> With the snatchers'  
> 
> names waiting till the  
> 
> Surgeons at Saint  
> 
> Bartholomew's could run  
> 
> Round and appraise them
> 
>

Se også
-------

* Listen over kunst i offentlige rom i Sentrum av London
* Formue av Krigen Public House
**Golden Gate Bridge** er en hengebro over Golden Gate, munningen av San Francisco-bukten i Stillehavet. Broen forbinder San Francisco med Marin County, og er 2,7 km lang. Den er en del av California State Route 1.

Broen ble bygget mellom 1933 og 1937, og er med sitt 1 280 meter lange hovedspenn en av verdens lengste hengebroer. Den var inntil 1964 verdens lengste bro totalt. Broen er en vektankret hengebro, og 1 280 meter med åpent vann passerer under dens to høye brutårn av stål. Broens to hovedkabler er spent mellom to elegante tårn og veier 11 000 tonn hver.

Hovedkablene er laget av over 25 000 individuelle vaiere og overfører vertikalkrefter fra brodekket til tårnene.

Golden Gate Bridge var en suksess og hadde inntjent sine kostnader på 75 millioner dollar innen 1971. Kun reisende på vei sørover inn i San Francisco måtte betale bompenger. De siste 70 årene har den stått imot utallige jordskjelv, inkludert det ødeleggende jordskjelvet med en styrke på 7,1 på Richters skala i 1989. Broen har bare vært stengt tre ganger på grunn av sterk vind i hele dens historie.

Broen er ved gjennomsnittlig tidevann 67,1 meter over havet.

Eksterne lenker
---------------

* (en) Offisielt nettsted Rediger på Wikidata

* (en) Golden Gate Bridge – kategori av bilder, video eller lyd på Commons Rediger på Wikidata

* (en) Golden Gate Bridge – galleri av bilder, video eller lyd på Commons Rediger på Wikidata

|  |  |
| --- | --- |
| Oppslagsverk/autoritetsdata | Store norske leksikon **·** Store Danske Encyklopædi **·** Encyclopædia Britannica **·** VIAF **·** GND **·** LCCN **·** GeoNames **·** GNIS
 |
**Xiaochangliang** (forenklet kinesisk: 小长梁; tradisjonell kinesisk: 小長梁; pinyin: *Xiǎochángliáng*) er et arkeologisk funnsted for noen av de tidligste paleolittiske levninger i Øst-Asia, lokalisert i Nihewanbassenget i det kinesiske fylket Yangyuan i Hebei. Stedet er kjent for de steinredskaper som er blitt avdekket der.

Steinredskaper
--------------

Redskapene av stein som ble avdekket omfattet side- og sluttskrapere, snittere, gravstikker, og lignende. Selv om det vanligvis er vanskeligere å datere asiatiske steder enn afrikanske ettersom arkeologiske funnsteder vanligvis mangler vulkansk materiale som kan bli datert ved isotropering, er redskapenes alder blitt datert via stratigrafi til å være bortimot 1,36 millioner år gamle. Denne metoden er mer nøyaktig enn karbondatering ettersom den benytter dataendringer påført av jordens magnetiske felt.

Forskning
---------

Stedet ble først oppdaget av den franske forskeren Pierre Teilhard de Chardin i 1935 som da fant et eneste steinredskap, og på den tiden var det mange forskere som diskuterte om dette redskapet var naturlig dannet eller produsert av et tidlig steinaldermenneske. Fra tiden 1972–1978 ble mer enn 2000 stykker av steinredskaper avdekket, foruten også en del redskaper gjort av bein, noe som bekreftet stedets status som paleolittisk.

I 1982 foretok Wei Qi, da 44 år gammel, en meget stor hominidbosetting ved landsbyen Donggutuo. Han tok med seg noen av funnene til Pei Wenzhong - som hadde oppdaget Pekingmennesket - men hvis Pekingmenn ikke engang var halvparten så gammel. «Han sa ingen ting», sa Wei. «Men jeg antar at han aksepterte det». Pei døde av hjerteslag noen få dager etter.

Referanser
----------

1. ↑  Stephen Chen (28. juni 2010). «Finds in Hebei Basin May Rewrite History». *South China Morning Post*. Besøkt 22. mars 2014.

Litteratur
----------

* Hong Ao, Mark J. Dekkers, Qi Wei, Xiaoke Qiang, Guoqiao Xiao (15. august 2013). «New evidence for early presence of hominids in North China». *Scientific Reports*. 3 (2403): 2403. Bibcode:2013NatSR...3E2403A. PMC 3744199 Åpent tilgjengelig. PMID 23948715. doi:10.1038/srep02403. CS1-vedlikehold: Flere navn: forfatterliste (link)

Eksterne lenker
---------------

* Earliest Presence of Humans in Northeast Asia Arkivert 13. august 2007 hos Wayback Machine. (engelsk) – *tidligste tilstedeværelse av mennesker i nordøstlige Asia*
**John Todd Stuart** (født 10. november 1807, død 23. november 1885) var en amerikansk advokat og politiker. Han representerte Whig-partiet i Representantenes hus fra 1839 til 1843, og som demokrat fra 1863 til 1865. 

Han ble kjent med Abraham Lincoln under Black Hawk-krigen i 1832, da Stuart selv var major. Stuart praktiserte som advokat fra 1828, og jobbet sammen med Lincoln mellom 1837 og 1841, etter at Stuart hadde sittet i Illinois' lovgivende forsamling i én periode. Stuart var delstatssenator fra 1848 til 1852, og stilte til valg som Constitutional Unions guvernørkandidat i Illinois i 1860, men ble ikke valgt.

Stuart var søskenbarn av Mary Todd Lincoln, og besøkte Det hvite hus jevnlig etter han ble valgt inn i Kongressen i 1862, selv om Stuart var en demokrat. Han tapte mot republikaneren Shelby Moore Cullom da han prøve å stille til gjenvalg i 1864, og jobbet deretter som advokat i Springfield igjen.

Referanser
----------

1. ↑   Find a Grave, Find a Grave 19558, besøkt 9. oktober 2017[Hentet fra Wikidata]
2. 1 2   Social Networks and Archival Context, SNAC Ark-ID w65t3hx3, besøkt 9. oktober 2017[Hentet fra Wikidata]
3. 1 2   Geni.com[Hentet fra Wikidata]

Eksterne lenker
---------------

* (en) John T. Stuart – kategori av bilder, video eller lyd på Commons Rediger på Wikidata
* (en) John T. Stuart hos Amerikas forente staters kongress' biografiske kartotek Rediger på Wikidata

* (en) John T. Stuart hos American National Biography Rediger på Wikidata
* (en) John T. Stuart på *Find A Grave*

  


|  |  |
| --- | --- |
| Oppslagsverk/autoritetsdata | Prabook **·** Geni **·** VIAF **·** GND **·** LCCN **·** US Congress
 |
Conservatory of Flowers
Solstråler ved Stow Lake
Luftfoto
**Golden Gate Park** er den største byparken i San Francisco i California i USA. Med sine 4,1 kvadratkilometer (den er 5 km lang og 800 meter bred) er den større enn Central Park i New York. Parken ble planlagt av Frederick Law Olmsted og hans assistent John McLaren i 1860-årene på land som ble betraktet som uegnet for bebyggelse, og anlagt i 1870-årene under William Hammond Halls ledelse. Parken har ikke bare stort landareal med planter og trær, men også mange bygninger. Jordskjelvet i San Francisco i 1906 gjorde liten skade.

Det inngikk betydelig landskapsarkitektur i parken, som kunstige vannløp, en foss og innsjøer, slik at det ble til et avvekslende og troverdig naturlig anlegg. I 1875 ble det plantet 60 000 trær i parken (for det meste eukalyptus, montereyfuru og montereysypress) for å stabilisere terrenget. Senere er ytterligere omtrent like mange trær tilkommet. To vindmøller av hollandsk inspirasjon kom på plass i 1903 helt vest i parken, for å pumpe vann opp i parken.

Parken inneholder flere av San Franciscos severdigheter, blant annet De Young-museet, California Academy of Sciences og Conservatory of Flowers. Her er også USAs eldste japanske tehage, *Japanese Tea Garden*. Makato Hagiwara, en japansk anleggsgartner, som i 1895 anla og forvaltet så tehagen med dens bonsaitrær, dens tehus og alt det øvrige frem til 1942, regnes som utvikleren av de såkalte *Fortune cookies*. Anlegget har den såkalte *Drum Bridge* og senere tilkomne pagode og zen-hage.

En rekke statuer av historiske skikkelser er spredt rundt om i parken, av Francis Scott Key, Robert Emmet, Robert Burns, dobbelmonumentet til Johann Goethe og Friedrich Schiller, General Pershing, Beethoven, Giuseppe Verdi, president Garfield og Thomas Starr King. Bronsestatuen av Don Quixote og hans følgesvenn, Sancho Panza, knelende foran deres skaper, Cervantes, kombinerer fiktive skikkelser med en historisk forfatter.

Litteratur
----------

* Elizabeth May McClintock og Richard G. Turner: *The Trees of Golden Gate Park and San Francisco*, Heyday,‎ 2001, 244 s. ISBN 9781890771287.
* Terence G. Young: *Building San Francisco's Parks, 1850-1930 : Creating the North American Landscape*, Johns Hopkins University Press,‎ 2004, 260 s. ISBN 9780801874321.

Referanser
----------

1. ↑  «Arkivert kopi». Arkivert fra originalen 3. desember 2013. Besøkt 23. april 2017.

Eksterne lenker
---------------

* (en) Offisielt nettsted Rediger på Wikidata

* (en) Golden Gate Park – kategori av bilder, video eller lyd på Commons Rediger på Wikidata

* (en) Golden Gate Park – galleri av bilder, video eller lyd på Commons Rediger på Wikidata
* San Francisco Recreation & Parks Department
* Golden Gate Park Arkivert 12. november 2015 hos Wayback Machine.
* San Francisco Parks Alliance

|  |  |
| --- | --- |
| Oppslagsverk/autoritetsdata | Store norske leksikon **·** Encyclopædia Britannica **·** VIAF **·** GND **·** LCCN **·** GeoNames
 |
Indre London
Indre London (statistikk)
**Indre London** (engelsk **Inner London**) er en betegnelse på de 12 bydeler i Stor-London som tradisjonelt har utgjort London by. Fra til 1965 utgjorde området grevskapet London. Unntaket er North Woolwhich, som ble overført til Newham og dermed tilhører ytre London. Begrepet brukes også i en mer begrenset og uformell forstand om et mindre område i indre bykjerne, og da gjerne i forbindelse med omtale av storbyproblemer. 

Bydelene som regnes med er: Camden, Greenwich, Hackney, Hammersmith and Fulham, Islington, Kensington and Chelsea, Lambeth, Lewisham, Southwark, Tower Hamlets, Wandsworth og Westminster. City of London administreres ikke som en del av Stor-London, men i enkelte sammenhenger regnes også denne selvstendige byen med fordi visse tjenester utføres i samarbeid.

Indre London er mindre enn Ytre London både angående befolkning og areal, men befolkningstettheten er mer enn det dobbelte enn med Ytre London. Indre London er offisielt det rikeste området i Europa med de mest kostbare gatene i Europa, BNP per hode er mer enn €80 000 Mange av verdens rikeste mennesker bor i Indre London, men det er samtidig en utstrakt fattigdom. Sentrale London, den aller innerste delen av London, er lokalisert i kjernen av Indre London.

I enkelte sammenhenger, spesielt med tanke på befolkningsstatistikk, brukes en annen definisjon der Haringey og Newham er inkludert, mens Greenwich regnes som del av ytre London.

Referanser
----------

1. ↑   «Regional GDP per capita in the EU in 201: eight capital regions in the ten first places» (PDF), Eurostat newsrelease, 21. mars 2013. Arkivert fra originalen (PDF) den 3. mars 2013
2. ↑   Rogers, Simon (29. mars 2011): «Indices of multiple deprivation: find the poorest places in England», *The Guardian*.

  


|  |  |
| --- | --- |
| Oppslagsverk/autoritetsdata | Encyclopædia Britannica **·** GeoNames
 |
**Indre Namdal regionråd** var frem til 2020 et interkommunalt regionråd i Namdalen i Nord-Trøndelag etablert som et regionalpolitisk samarbeidsorgan mellom de seks kommunene Grong, Høylandet, Lierne, Namsskogan, Røyrvik og Snåsa. 

Snåsa vedtok i 2014 å melde seg ut av Indre Namdal regionråd.

Etter kommunereformen i 2020 var antallet kommuner i Namdalen redusert fra 13 til 10. De tre interkommunale samarbeidene Ytre Namdal regionråd, Midtre Namdal samkommune og Indre Namdal regionråd ble slått sammen til Namdal regionråd.

Indre Namdal Regionråd dekket et område med ca. 8650 innbyggere, noe som utgjorde ca. 6,4% av befolkningen i Nord-Trøndelag. I rådet var hver av kommunene representert med ordfører, rådmann og inntil 2017 en representant fra Fylkesrådet i Nord-Trøndelag. Rådet hadde kontorer i IN-bygget ved Grong videregående skole.

Referanser
----------

1. ↑  NRK Trøndelag, 28. mars 2014
2. ↑  «Regionrådet». *Namdal regionråd*. Arkivert fra originalen 30. juni 2022. Besøkt 30. juni 2022.

Eksterne lenker
---------------

* Regionrådets hjemmeside anno 2019, arkivert hos archive.org
**Chai Ling** (kinesisk: 柴玲, pinyin: *Chái Líng*, født 15. april 1966 i Rìzhào i Shandong i Folkerepublikken Kina) var en av lederne for opprøret på Den himmelske freds plass i Beijing i 1989.

Hun studerte først ved Pekinguniversitetet med avslutningseksamen derfra i 1987, og begynte så på Beijings pedagogiske universitet der hun valgte barnepsykologi som hovedfelt. 

Chai Ling sto fram som kompromissløs leder under opprøret i Beijing i 1989, og hun var fast bestemt på at kommuniststyret i Kina skulle styrtes. Sammen henne var hennes våpendrager og kjæreste, senere ektemann, Feng Congde. Hun var en av de første til å innlede sultestreik på plassen, og ifølge mange kilder blant de siste av de ledende studentene som forlot plassen om morgenen 4. juni 1989. 

Etterlyst av myndighetene klarte hun i april 1990 å komme seg til Hongkong, hvorfra hun fortsatte først til Paris og senere til USA. Feng Congde ble igjen i Frankrike, og de skilte seg senere. Til forskjell fra flere andre av de mer fremtredende personene fra Tiananmenplassen kom hun til å innrette sitt liv i USA mot fortsatte studier i stedet for politisk aktivisme. Siden 1998 har hun og hennes amerikanske mann drevet et datafirma der.
I desember 2009 ble Chai Ling kristen, og arbeider idag også for de ufødte barns rett til liv.

Hun er grunnlegger og leder av firmaet *Jenzabar, Inc.*, og grunnlegger av organisasjonen All Girls Allowed som arbeider for å få slutt på den kinesiske ettbarnspolitikken.

Referanser
----------

1. ↑   Social Networks and Archival Context, SNAC Ark-ID w6b305fv, besøkt 9. oktober 2017[Hentet fra Wikidata]
2. ↑  All Girls Allowed, accessed March 19, 2014.  Arkivert 12. juli 2014 hos Wayback Machine.
3. ↑  Gevirtz, L. (1999, Jun 01). Dissident now internet entrepreneur. National Post. Retrieved from

Eksterne lenker
---------------

* Offisielt nettsted Rediger på Wikidata

* (en) Chai Ling – kategori av bilder, video eller lyd på Commons Rediger på Wikidata
* Jenzabar – Chai Lings selskap (official website)
* Garry Emmons: Chai Ling – The meaning of freedom (Harvard Business School)

|  |  |
| --- | --- |
| Oppslagsverk/autoritetsdata | Store norske leksikon **·** Store Danske Encyklopædi **·** BIBSYS **·** VIAF **·** GND **·** LCCN **·** ISNI **·** SUDOC **·** NKC
 |